19 ตุลาคม 2563

เฮงเค็ลรายงานยอดขายไตรมาสที่ 3 จากตัวเลขที่ได้จัดทำขึ้นเบื้องต้น

**เฮงเค็ลมียอดขายสุทธิเติบโตอย่างแข็งแกร่งในไตรมาสที่ 3**

**พร้อมให้คำแนะนำในปีงบประมาณ 2563**

* **ยอดขาย**สุทธิที่ไม่รวมผลกระทบอื่นๆ (organic sales) เติบโตขึ้นอย่างแข็งแกร่งร้อยละ 3.9 ในไตรมาส 3
* **หน่วยธุรกิจทั้งหมดมียอดขายสุทธิเติบโตขึ้น**
* **ข้อแนะนำในปีงบประมาณ 2563**
	+ **ยอดขาย**สุทธิที่ไม่รวมผลกระทบอื่นๆ (organic sales) **เติบโตระหว่าง ร้อยละ -1.0 และ -2.0**
	+ **ส่วนต่างกำไรก่อนหักดอกเบี้ยและภาษี (adjusted EBIT margin)**จะอยู่ในช่วงระหว่างร้อยละ 13.0 และ 13.5
	+ กำไรต่อหุ้น (adjusted earning per preferred share or EPS) ณ อัตราแลกเปลี่ยนคงที่ ปรับลดลงมาอยู่ในช่วงระหว่างร้อยละ -18 ถึง -22

ดุสเซลดอร์ฟ – “แม้สภาวะเศรษฐกิจจะมีความท้าทายอย่างต่อเนื่องอันเป็นผลมาจากวิกฤตโควิด 19 แต่จากตัวเลขยอดขายเบื้องต้น เฮงเค็ลมียอดขายสุทธิที่ไม่รวมผลกระทบอื่นๆ (organic sales) เติบโตขึ้นอย่างแข็งแกร่งร้อยละ 3.9 ในไตรมาส 3 ยอดขายสูงถึงประมาณ 5 พันล้านยูโรและหน่วยธุรกิจทั้งหมดล้วนแล้วแต่มีส่วนช่วยให้ผลประกอบการดีขึ้น” นายคาร์สเตน โนเบล ประธานเจ้าหน้าที่บริหารของเฮงเค็ลกล่าว

“ในเทคโนโลยีกาว ธุรกิจทั้งหมดมีการฟื้นตัวเมื่อเทียบกับไตรมาสที่ 2 ในหน่วยธุรกิจผลิตภัณฑ์บิวตี้แคร์ ธุรกิจร้านทำผมเริ่มฟื้นตัวเมื่อเทียบกับไตรมาสที่ 2 ในขณะที่ธุรกิจค้าปลีกมียอดขายเติบโตอย่างมีนัยยะสำคัญเมื่อเทียบกับไตรมาสเดียวกันของปีก่อน ด้านผลิตภัณฑ์ซักล้างและผลิตภัณฑ์ในครัวเรือนมีการเติบโตอย่างมีนัยยะสำคัญและประสบความสำเร็จอย่างต่อเนื่อง” นายโนเบล กล่าว

จากผลการดำเนินงานเบื้องต้นในช่วง 9 เดือนแรกของปี 2563 เฮงเค็ลได้ให้คำแนะนำใหม่สำหรับปีงบประมาณ 2563 ภายหลังจากที่ได้ถอนคำแนะนำของทั้งปีเมื่อเดือนเมษายน 2563 เนื่องด้วยความไม่แน่นอนในระดับสูงจากการแพร่ระบาดของไวรัสโควิด 19

**สำหรับกลุ่มบริษัทฯ เฮงเค็ลคาดว่ายอดขายสุทธิที่ไม่รวมผลระทบอื่นๆ (organic sales) จะเติบโตระหว่างร้อยละ -1.0 และ -2.0 ในปี2563 แม้จะมีการควบคุมต้นทุนอย่างเข้มงวด แต่การพัฒนารายได้ทั้งปียังคงได้รับผลกระทบค่อนข้างมากจากด้านการขาย เนื่องจากการลดลงอย่างมากในความต้องการในธุรกิจอุตสาหกรรมและธุรกิจร้านทำผม รวมทั้งการลงทุนในด้านการตลาด โฆษณา ดิจิทัล และไอทีที่เพิ่มสูงขึ้น ในระดับกลุ่ม เฮงเค็ลจึงได้คาดการณ์ว่า** **ส่วนต่างกำไรก่อนหักดอกเบี้ยและภาษี (adjusted EBIT margin) จะอยู่ในช่วงระหว่างร้อยละ 13.0 และ 13.5 ด้านกำไรต่อหุ้น (adjusted earning per preferred share or EPS) คาดว่าจะลดลงมาอยู่ในช่วงระหว่างร้อยละ -18 ถึง -22 ที่อัตราแลกเปลี่ยนคงที่**

**“การพัฒนายอดขายสุทธิที่ไม่รวมผลระทบอื่นๆ (organic sales) ในไตรมาสที่ 3 สะท้อนให้เห็นถึงพอร์ตโฟลิโอที่แข็งแกร่งและหลากหลายของเรา ด้วยแบรนด์ที่ประสบความสำเร็จและเทคโนโลยีที่เป็นนวัตกรรมสำหรับลูกค้าของเราในธุรกิจอุตสาหกรรมและสินค้าอุปโภคบริโภค เรารู้สึกยินดีเป็นอย่างยิ่งที่หน่วยธุรกิจทั้งหมดของเราพัฒนาไปในเชิงบวก ส่วนหนึ่งเป็นผลมาจากความพยายามเป็นอย่างมากในการติดตามผลกระทบจากไตรมาสที่ 2 ซึ่งได้รับผลกระทบอย่างหนักจากการแพร่ระบาดของไวรัสโควิด 19 เราคาดการณ์ว่าจะได้รับผลกระทบในเชิงลบจากการแพร่ระบาดของไวรัสโควิด 19 ในไตรมาสที่ 4 เช่นกัน แต่จากการคาดการณ์ของเราในปีนี้ เราเชื่อว่าจะไม่มีการล็อคดาวน์อย่างเข้มงวดเพิ่มขึ้นอีก จากการที่เราได้เห็นตัวอย่างจากประเทศต่างๆ ในไตรมาสที่ 2 โดยรวมแล้วเราเชื่อมั่นว่าจะสามารถกลับมาดำเนินการได้อย่างถูกต้องด้วยการมุ่งเน้นเชิงกลยุทธ์ไปที่การเติบโตอย่างมีจุดมุ่งหมายและแข็งแกร่งขึ้นจากวิกฤต ทั้งนี้เราต้องขอบคุณพนักงานทั่วโลกที่มีความมุ่งมั่นและสนับสนุนการดำเนินงานต่างๆ เป็นอย่างมาก” นายคาร์สเตน โนเบล กล่าวสรุป**

**ยอดขายเบื้องต้นในไตรมาสที่ 3**

จากตัวเลขยอดขายเบื้องต้น เฮงเค็ลมี**ยอดขายสุทธิที่ไม่รวมผลกระทบอื่นๆ (organic sales)** เติบโตขึ้นร้อยละ 3.9

จากตัวเลขเบื้องต้น **ในเทคโนโลยีกาว** หน่วยธุรกิจทั้งหมดมียอดขายสุทธิเป็นบวก ปรับตัวขึ้นที่ร้อยละ 1.3 ในไตรมาสที่ 3 และเมื่อเทียบกับไตรมาสที่ 2 มีความต้องการที่เติบโตอย่างมีนัยยะสำคัญในทุกหน่วยธุรกิจ

จากตัวเลขเบื้องต้น **ในหน่วยธุรกิจผลิตภัณฑ์บิวตี้แคร์** มียอดขายสุทธิเติบโตสูงถึงร้อยละ 4.3 ในขณะที่ธุรกิจร้านทำผมแม้จะมีตัวเลขที่ต่ำกว่าเมื่อเทียบกับไตรมาสเดียวกันของปีก่อน แต่ก็เริ่มฟื้นตัว ในขณะที่ธุรกิจค้าปลีกมียอดขายเติบโตอย่างมีนัยยะสำคัญในไตรมาสที่ 3

ด้านผลิตภัณฑ์ซักล้างและผลิตภัณฑ์ในครัวเรือนยังมีความต้องการเป็นอย่างสูงอย่างต่อเนื่อง ตัวเลขในเบื้องต้นของหน่วยธุรกิจนี้จึงมีการเติบโตอย่างมีนัยยะสำคัญสูงถึงร้อยละ 7.7

ทั้งนี้เฮงเค็ลจะมีแถลงการณ์สำหรับไตรมาสที่ 3 ปี 2563 ในวันที่ 10 พฤศจิกายน 2563

**ผลการดำเนินงานเบื้องต้นในช่วง 9 เดือนแรกของปี 2563**

จากตัวเลขเบื้องต้น เฮงเค็ลมียอดขายรวมที่ประมาณ 14.5 พันล้านยูโรในช่วง 9 เดือนแรกของปี 2563 แสดงให้เห็นว่ายอดขายสุทธิ (organic sales) ลดลงร้อยละ -2.1

ในช่วง 9 เดือนแรกของปี 2563 ในส่วนของเทคโนโลยีกาวนั้นมียอดขายสุทธิ (organic sales) ลดลงร้อยละ -6.8 ยอดขายในหน่วยธุรกิจผลิตภัณฑ์บิวตี้แคร์ ลดลงร้อยละ -4.2 ในขณะที่ผลิตภัณฑ์ซักล้างและผลิตภัณฑ์ในครัวเรือนมียอดขายที่เติบโตอย่างมีนัยยะสำคัญที่ร้อยละ 5.8

**แนวโน้มของกลุ่มเฮงเค็ลในปี 2563**

จากการแพร่ระบาดของโควิด-19 และความไม่แน่นอนในระดับสูงของผลกระทบจากเศรษฐกิจโลกในปีนี้ ในวันที่ 7 เมษายน 2563 คณะกรรมการบริหารของเฮงเค็ล AG & Co. KGaA จึงได้ตัดสินใจปรับเปลี่ยนแถลงการณ์ที่คาดการณ์ผลการดำเนินงานในปีงบประมาณ 2563 ที่ประกาศไว้ในรายงานประจำปี 2562

เนื่องด้วยผลกระทบจากการแพร่ระบาดของไวรัสโควิด 19 ในปี 2563 คาดการณ์ว่าเศรษฐกิจโลกจะพัฒนาไปในทางลบอย่างมาก แนวโน้มใหม่นี้ตั้งอยู่บนสมมติฐานที่ว่าความต้องการด้านอุตสาหกรรมและกิจกรรมทางธุรกิจในด้านที่มีความสำคัญกับเฮงเค็ลในไตรมาสที่ 4 จะลดต่ำลงจากปีก่อน แต่ไม่ได้ลดลงอย่างมีนัยยะสำคัญ ปัจจัยชี้ขาดในบริบทนี้คือการพัฒนาอัตราการติดเชื้อทั่วโลกในอนาคตและข้อจำกัดที่เกี่ยวข้องกับการแพร่ระบาด ในบริบทนี้ เฮงเค็ลตั้งสมมติฐานว่าจะไม่มีการล็อคดาวน์ในภูมิภาคหลักที่จำเป็นสำหรับบริษัทในไตรมาสที่ 4 ของปี 2563 นี้

เมื่อพิจารณาปัจจัยต่างๆ เหล่านี้ เฮงเค็ลคาดการณ์ว่าการเติบโตของยอดขายสุทธิ (organic sales) จะอยู่ที่ระหว่าง -1.0 และ -2.0 ที่ระดับกลุ่มของปีงบประมาณ 2563

ในหน่วยธุรกิจ**เทคโนโลยีกาว**ที่ได้รับผลกระทบค่อนข้างมากจากความต้องการที่ลดลงอย่างกระทันหันจากอุตสาหกรรมทั่วไป โดยเฉพาะอย่างยิ่งในอุตสาหกรรมยานยนต์ เฮงเค็ลคาดการณ์ว่าการเติบโตของยอดขายสุทธิ (organic sales) จะอยู่ในช่วงระหว่างร้อยละ -5.5 และ -6.5 ด้านธุรกิจ**ผลิตภัณฑ์บิวตี้แคร์** เฮงเค็ลคาดการณ์ว่าการเติบโตของยอดขายสุทธิ (organic sales) จะอยู่ในช่วงระหว่างร้อยละ -2.0 และ -3.0 การปรับตัวลดลงอย่างมีนัยยะสำคัญของธุรกิจร้านทำผมนั้นเนื่องมาจากการแพร่ระบาดของโควิด-19 ด้าน**ผลิตภัณฑ์ซักล้างและผลิตภัณฑ์ในครัวเรือน**คาดว่าจะมีการเติบโตของยอดขายสุทธิ (organic sales) ในช่วงระหว่างร้อยละ 4.5 และ 5.5

ในระดับกลุ่ม เฮงเค็ลคาดว่า**ส่วนต่างกำไรก่อนหักดอกเบี้ยและภาษี (adjusted EBIT margin)**จะอยู่ในช่วงระหว่างร้อยละ 13.0 และ 13.5 สำหรับหน่วยธุรกิจ**เทคโนโลยีกาว** เฮงเค็ลคาดการณ์ว่า **ส่วนต่างกำไรก่อนหักดอกเบี้ยและภาษี (EBIT margin)**จะอยู่ในช่วงระหว่างร้อยละ 14.5 และ 15.0 ด้าน**ผลิตภัณฑ์บิวตี้แคร์** จะอยู่ในช่วงระหว่างร้อยละ 10.0 และ 10.5 และสำหรับ**ผลิตภัณฑ์ซักล้างและผลิตภัณฑ์ในครัวเรือน**คาดว่าจะอยู่ในช่วงระหว่างร้อยละ 15.0 และ 15.5

ยอดขายที่ลดลงในอุตสาหกรรมและธุรกิจร้านทำผมอันเนื่องมาจากการแพร่ระบาดของโควิด-19 จะมีผลในเชิงลบกับกำไรต่อหุ้น (adjusted earning per preferred share or EPS) ดังที่ได้ประกาศไว้เมื่อต้นปี เฮงเค็ลยังเพิ่มการลงทุนด้านการตลาดและโฆษณา รวมถึงดิจิทัลและ IT

**ด้านกำไรต่อหุ้น (adjusted earning per preferred share or EPS)** ที่อัตราแลกเปลี่ยนคงที่ คาดว่าจะลดลงมาอยู่ในช่วงระหว่างร้อยละ -18 ถึง -22

# # # #

**เกี่ยวกับเฮงเค็ล**
เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2562 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,200 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล maggie.tan@henkel.com